**Abony Város Önkormányzat Képviselő-testületének**

**27/2015. (XI. 30.) önkormányzati rendelete**

A Polgármesteri Hivatalban dolgozó köztisztviselők, közszolgálati ügykezelők szociális, jóléti, kulturális, egészségügyi juttatásairól, szociális és kegyeleti támogatásairól

Abony Város Önkormányzatának Képviselő-testülete a közszolgálati tisztviselőkről szóló 2011. évi CXCIX. törvény 237. §-ában kapott felhatalmazás alapján, Alaptörvény *32. cikk* (2) bekezdésében foglalt eredeti jogalkotói hatáskörében eljárva, figyelemmel a közszolgálati tisztviselőkről szóló 2011. évi CXCIX. törvény 152. § -ában foglaltakra a következőket rendeli el:

1. **fejezet**
2. **Általános rendelkezések**
3. **§**
4. A rendelet hatálya kiterjed az Abonyi Polgármesteri Hivatal (a továbbiakban: Hivatal) valamennyi közszolgálati jogviszonyban álló közszolgálati tisztviselőjére, és közszolgálati ügykezelőjére (a továbbiakban együtt: köztisztviselők)
5. A rendelet hatálya a polgármesterre is kiterjed.
6. A rendelet hatálya e rendeletben meghatározott körben a Hivatalból nyugállományba került köztisztviselőkre, ügykezelőkre is kiterjed.
7. E rendeletben meghatározott juttatások a helyi költségvetési rendeletben rendelkezésre álló fedezet terhére adhatók.
8. E rendeletben szabályozott juttatások részletes szabályait a Jegyző a Közszolgálati Szabályzatban határozza meg.
9. **fejezet**

**A köztisztviselőket, közszolgálati ügykezelőket megillető juttatások, támogatások**

**2.§**

1. A képviselő-testület a rendelet hatálya alá tartozó személy részére az alábbi juttatásokat, támogatásokat biztosítja:
2. *lakhatási támogatás:*Abony Város Önkormányzat Képviselő-testületnek az önkormányzati tulajdonban lévő lakások bérletéről, valamint elidegenítéséről17/2007. (IV.26.) önkormányzati rendelete 28. §-ában szabályozott önkormányzati érdekből történő lakhatás támogatása.
3. *albérleti díj hozzájárulás:* A köztisztviselő kérelmére – közvetlen munkahelyi vezetője javaslata alapján – albérleti díj hozzájárulásban részesíthető.
4. *családalapítási támogatás:* A határozatlan időre kinevezett és legalább egy éve a hivatalban dolgozó köztisztviselő első házasságkötése alkalmával vissza nem térítendő családalapítási támogatásban részesíthető.
5. *szociális támogatás:* A köztisztviselő, ha rendkívüli élethelyzetbe kerül, megélhetése veszélyeztetetté válik szociális támogatásban részesíthető.
6. *illetményelőleg:* A köztisztviselő részére írásban benyújtott eseti kérelem alapján illetményelőleg nyújtható.
7. *üdülési támogatás:* térítésmentesen az önkormányzat tulajdonát képező Salgóbányai, illetve a Bogácsi üdülő használata.
8. A jegyző mérlegelése alapján a képviselő-testület a köztisztviselők szakmai fejlődésének elősegítése érdekében az alábbi támogatásokat nyújtja:
9. tanulmányi támogatás szakirányú képzés alapján,
10. képzési, továbbképzési támogatás,
11. nyelvtanulási támogatás.

**3.§**

**Kegyeleti támogatás**

1. Az elhunyt köztisztviselőt, továbbá az elhunyt nyugalmazott köztisztviselőt a Jegyző a közszolgálat halottjává nyilváníthatja.

(2) Az elhunyt akkor nyilvánítható a közszolgálat halottjává:

- ha az utolsó két évben kiválóan alkalmas minősítést kapott, vagy

- ha közszolgálatban végzett munkájáért legalább miniszteri szintű elismerésben részesült.

1. Temetési segély adható a köztisztviselőnek a házastárs, a bejegyzett élettárs, az egyeneságbeli rokon, az örökbefogadott, a mostoha- és neveltgyermek, az örökbefogadó-, a mostoha- és a nevelőszülő halála esetén.
2. Testvér vagy élettárs halála esetén az esetben adható a köztisztviselőnek temetési segély, ha a temetőkről és a temetkezésről szóló 1999. évi XLIII. törvény 20. § értelmében a temetésről a köztisztviselő köteles gondoskodni.

**4.§**

**Nyugállományú köztisztviselők, ügykezelők támogatása**

1. A nyugállományú köztisztviselő és ügykezelő az Önkormányzat éves költségvetési rendeletében meghatározott szociális keret terhére az alábbi pénzbeli és természetbeni támogatásban részesülhet:

a**)** eseti szociális segély,

b) temetési segély,

c) kedvezményes üdültetés.

1. **fejezet**

**Záró rendelkezések**

**5.§**

1. Ez a rendelet a kihirdetést követő napon lép hatályba.

**Kelt:** Abony Város Önkormányzat Képviselő-testületének 2015. november 26 -i ülésén.

Romhányiné Dr. Balogh Edit Dr. Balogh Pál

polgármester jegyző

**Kihirdetve: 2015. november 30.**

Dr. Balogh Pál

jegyző